УГОВОР О НАБАВЦИ

-Услуге ангажовања радника преко агенције

**ЗАКЉУЧЕН ИЗМЕЂУ:**

Наручиоца: ЈКП Путеви ,

ул.Немањина 1/2 из Рашке

ПИБ 101608768 Матични број 17229095

Телефон/ телефакс 036/736-671

кога заступа директор Ивица Богојевић

(у даљем тексту: Наручилац),

и

Понуђач: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

са седиштем у\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

ПИБ\_\_\_\_\_\_\_\_\_\_\_\_\_Матични број\_\_\_\_\_\_\_\_\_\_\_\_\_,

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Назив банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Телефон\_\_\_\_\_\_\_\_\_\_\_\_ телефакс \_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Агенција),

**ОСНОВ УГОВОРА**:

Број и датум одлуке о додели уговора:\_\_\_\_\_

**ПРЕДМЕТ УГОВОРА**: **УСЛУГЕ АНГАЖОВАЊА РАДНИКА ПРЕКО АГЕНЦИЈЕ** у свему према захтевима наручиоца из конкурсне документације, техничким спецификацијама и прихваћеној понуди број \_\_\_\_ од \_\_\_\_\_\_\_\_\_\_ год.са обрасцом структуре цене који су саставни део уговора.

**УВОДНЕ ОДРЕДБЕ**

Уговорне стране сагласно констатују:

**Члан 1.**

1. да је Наручилац, на основу чл. 52. Закона о јавним набавкама («Службени гласник Републике Србије» бр. 91/2019 ), Oдлуке о спровођењу поступка број 872 од 06.08.2020.год , спровео отворени поступак јавне набавке ;
2. да је Агенција приложила фотокопију важеће дозволе са шифром 78.20 или осталог уступања људских ресурса са шифром 78.30 издате од стране надлежног министарства-Министарства за рад запошљавање борачка и социјална питања број \_\_\_\_\_\_\_\_\_\_ од \_\_\_\_\_\_\_\_\_\_ која је саставни део уговора
3. да понуда Агенције у потпуности одговара захтевима из техничке спецификације из конкурсне документације, која је саставни део уговора
4. обавеза настаје закључивањем појединачног Уговора, а на основу овог Уговора

**Члан 2.**

Реализација уговора ће се извршити на следећи начин:

а) самостално.

 б) са следећим понуђачима \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 в) са следећим подизвођачима \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**ВРЕДНОСТ УГОВОРА**

**Члан 3.**

Уговор се закључује на износ од \_\_\_\_\_\_\_\_\_\_\_\_ динара без ПДВ-а и представља планирани обим предметних послова и укупну максималну вредност овог уговора, тако да исти престаје да важи када се на име уговорених услуга исцрпи овај износ.

У складу са чланом 160. Закона о јавним набавкама, након закључења овог уговора, уговорне стране могу повећати обим предмета набавке без претходног спровођења поступка јавне набавке, с тим да се уговорена вредност може повећати максимално до 10 % укупно уговорене вредности из става 1. овог члана.

У случају из претходног става уговорне стране ће закључити анекс овог уговора, којим ће регулисати повећање уговорене вредности.

Уговорене бруто цене услуга по радном сату се могу мењати у периоду важења Уговора само уколико услед промене минималне цена рада према одлуци Владе Р. Србије, уговорена нето цена радног сата за поједине послове, буде нижа од прописане минималне цене рада и уколико дође до измене евентуалних других законских прописа који регулишу запошљавање и начин обрачунавања припадајућих пореза и доприноса као и накнада зарада

Наручилац се обавезује да Агенцију обавести о свим изменама везаним за начин обрачуна зараде

При закључивању појединачних Уговора не могу се мењати битни елементи уговора

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ УГОВОРА**

**Члан 4.**

Након закључења уговора, а када настане конкретна потреба за ангажовањем радника, наручилац ће издати појединачни уговор (Наруџбеницу) који садржи битне елементе уговора као и податке о:

1. броју уступљених запослених који су потребни наручиоцу,
2. временском периоду на који се уступају запослени и основу за уступање запослених на одређено време у складу са чланом 16. Закона о агенцијском запошљавању,
3. пословима које ће уступљени запослени обављати,
4. подацима о условима за рад на пословима за чије се обављање уступају запослени,
5. основним условима рада из члана 2. став 7. овог закона
6. податке о лицу које је овлашћено за заступање наручиоцу према Агенцији као и о лицу овлашћеном за заступање Агенције према наручиоцу, који могу бити замењени достављањем једностраног обавештења
7. податке о лицу код Наручиоца које је овлашћено за заступање послодавца корисника према уступљеним запосленима;
8. друга питања од значаја за остваривање права и обавеза уступљених запослених и уређивање међусобног односа Агенције и Наручиоца,дефинисаних овим оквирним споразумом, који могу бити замењени достављањем једностраног обавештења.

При закључивању појединачних уговора не могу се мењати битни елементи уговора.

Број уговора о јавној набавци који могу бити закључени на основу уговора није ограничен ЗЈН, али је ограничен период важења уговора, у оквиру којег ти уговори могу бити закључени

**Члан 5.**

Уступљени запослени морају да имају радни однос са Агенцијом на одређено или неодређено време. Запослени имају права на све одредбе члана 2. став 7. тачке 1) и 2) Закона о агенцијском запошљавању ("Службени гласник РС", број 86 од 6. децембра 2019).

Наручилац задржава право да, у току трајања уговора, ангажује лица на одређено или неодређено време а све у складу са својим потребама

Агенција је у обавези да, за сваког уступљеног запосленог, по овој јавној набавци, достави Уговоре између Агенције и Уступљеног запосленог у складу са елементима уговора о јавној набавци.

У случају да уступљени запослени заснује радни однос на неодређено време код Наручиоца, Наручилац ће о томе обавестити Агенцију у року од 24 сата.

У случају потребе ангажовања лица, на неодређено време код Агенције, Наручилац ће Агенцији испоставити појединачни уговор којим се обавезује да ће у случају престанка радног односа по основу вишка запослених, у складу са законом којим се уређује рад, сносити трошак отпремнине.

Наручилац се обавезује да Агенцији достави информације о условима за рад на пословима за које се врши уступање и другим условима рада упоредних запослених код послодавца корисника из члана 2. став 7. Закона о агенцијском запошљавању при закључивању уговора о уступању, као и извод из општег акта и да Агенцију на исти начин обавести о свакој промени наведених услова у најкраћем року;

**ЦЕНА, НАЧИН И РОК ПЛАЋАЊА И НАЧИН ФАКТУРИСАЊА**

**Члан 6.**

Наручилац се обавезује да, за услугу уступања запослених, платити Агенцији провизију у износу од \_\_\_\_% на обрачунату и исплаћену нето зараду уступљених запослених.

Провизија је фиксна и не може се мењати и обухвата све пратеће трошкове који су у вези са реализацијом предметне набавке који се не могу накнадно наплаћивати

Исплату извршених услуга Наручилац ће вршити на текући рачун Агенције, у року од \_\_\_\_ дана од дана фактурисања и **достављања доказа** Наручиоцу о исплати уступљених запослених: Извод из Појединачне пореске пријаве за порезе и доприносе по одбитку и извод пословне банке Агенције о уплати нето зарада уступљених запослених

Понуђач је у обавези да се приликом фактурисања позове на број и датум уговора.

Фактура се састоји од **БРУТО II зараде** (нето зараде са свим порезима и доприносима на терет уступљеног запосленог и Наручиоца) **,**накнадетрошкова из члана 2. став 7.Закона о агенцијском запошљавању **и ПРОВИЗИЈЕ** за пружене услуге на нето зараду запосленог

**КОЛИЧИНА, РОК, НАЧИН И МЕСТО ИЗВРШЕЊА**

**Члан 7.**

Наручилац исказује потребу за ангажовањем лица, а Агенција је обавезна да у року од \_\_\_\_\_сата од издавања појединачног уговора, упути код Наручиоца уступљене запослене, који ће извршавати послове за којима је исказана потреба.

Избор уступљених запослених, вршиће Наручилац, који задржава право да у периоду важења уговора, утврђује коначан број уступљених запослених за рад на наведеним пословима, према потребама организације процеса рада, у зависности од смањења, односно повећања обима одговарајуће врсте послова, а све до укупно уговорене вредности уговора

Место извршења услуге је на локацијама које је одреди Наручилац у току трајања уговора. Локације су на територији општине Рашка

Наручилац је дужан да најкасније у року од 24 сата обавести Агенцију о намери престанка потребе за ангажовањем конкретног уступљеног запосленог уколико је све могуће дефинисати отказивање уговора о раду у складу са законом који регулише рад.

Агенција се обавезује да врши све административне послове за пријаву запослених, да обавља све друге административне послове као што су издавања решење о годишњем одмору, плаћеном одсуству, потврде запосленом, отказу уговора о раду и сл.;

**ОБРАЧУН И ИСПЛАТА ЗАРАДЕ, НАКНАДЕ ЗАРАДЕ И ДРУГА ПРИМАЊА**

**Члан 8.**

Агенција се обавезује да редовно, најкасније до краја месеца за претходни, врши исплату нето зараде Уступљеним запосленима и уплату припадајућих пореза и доприноса у складу са законом.

**Члан 9.**

Агенција је дужан да врши обрачун и исплату зараде, накнаде зараде и накнаде трошкова из члана 2. став 7.Закона о агенцијском запошљавању ,а на основу података из Евиденцију о раду и одсуству са рада коју доставља Наручилац о ангажовању лица.

Евиденција из става 1. се састоји од података о присутности лица на раду, ефективно оствареним радним сатима, одсуству са рада и накнаде трошкова из члана 2. став 7.Закона о агенцијском запошљавању, појединачно за сваког уступљеног запосленог у месецу за који се врши обрачун, а исти, након овере од стране овлашћеног представника Наручиоца, представља основ за испостављање фактуре за извршене услуге.

Евиденцију о раду и одсуству са рада доставља Наручилац најкасније до 10.-ог у месецу за претходни месец

**Члан 10.**

У складу са Колективним уговором ЈКП ПУТЕВИ Рашка , запосленима се надокнађују трошкови превоза за долазак и одлазак са рада за, ефективан број остварених часова у месецу, у висини цене превозне карте у јавном саобраћају.

Накнада за превоз се исплаћује запосленима у текућем месецу за претходни месец.

Промена места становања након закључења уговора о раду не може да утиче на повећање трошкова превоза које је послодавац дужан да надокнади запосленом у тренутку закључења уговора о раду, без сагласности послодавца.

Путни трошкови из Става 1. овог Члана, не улазе у основицу за обрачун провизије.

Наручилац ће износ из Става 1. овог Члана исплатити Понуђачу као посебну ставку фактуре, на основу приложеног списка запослених са местом боравка и припадајућом документацијом, која ће чинити саставни део сваке појединачне месечне фактуре

Трошкови из Става 1. овог Члана укључени су у вредност из члана 3. став 1. овог оквирног споразума.

**Члан 11.**

Зарада и накнада зараде и друга примања уступљених запослених се утврђује на основу закона о раду и Колективног уговора.

Топли оброк се исплаћује у износу од 499,28 динара по дану - БРУТО 1 -.

Регрес се исплаћује са припадајућим доприносима и порезима у висини 1/12 месечно од 75% просечно исплаћене зараде - БРУТО 1 - по запосленом у Републици Србије према последњем објављеном податку републичког органа надлежног за статистику,за претходну годину,увећан за посебан регрес регулисан АНЕКСОМ III посебног колективног уговора за јавна предузећа у комуналној делатности на територији Републике Србије, а сразмерни део регреса за коришћење годишњег одмора ,ако запослени има право на годишњи одмор у трајању краћем од 20 радних дана у складу са Законом.

У случају судских спорова са Наручиоцем, Ангажована лица не остварује право на накнаду судских трошкова од стране наручиоца

**КВАЛИТЕТ И КОНТРОЛА КВАЛИТЕТА**

**Члан 12.**

Уступљени запослени обављаће послове према опису послова предвиђених општим актом о систематизацији радних места код наручиоца

Уступљени запослени ће наведене послове обављати по распореду рада и радног времена запослених код наручиоца, у пуном радном времену

.

**Члан 13.**

Уступљени запослени су дужни да обављају све послове искључиво по упутствима за рад и инструкцијама које добију од Наручиоца, односно руководилаца огранизационе целине у оквиру које се обављају послови.

Приликом обављања послова за које су ангажовани, Уступљени запослени су дужни да се придржавају правила о раду, реду и дисциплини који важе код Наручиоца.

Наручилац је дужан да ангажованом лицу обезбеди мере заштите на раду, опрему и средства у складу са Законом и својим општим актима, ако су такве мере и заштитна средства прописани.

Наручилац је дужан да Агенцији достави потребне податке из Акта о процени ризика о пословима које обавља уступљени запослени.

За радна места која подразумевају здраствене прегледе, трошкове истих сноси Наручилац

Агенција је обавезна да након престанка важења овог Уговора, врати Наручиоцу комплетну опрему и средства за рад са којом су задужена ангажована лица.

**Члан 14.**

За време трајања уговора наручилац ће контролисати да ли уступљени запослени на пословима, остварују послове наведене у потребама наручиоца.

Контролу рада Уступљених запослених вршиће овлашћена лица Наручиоца -руководилац/шеф радне јединице.

Уколико Наручилац, приликом контроле, уочи неправилности у раду (било који оправдан разлог који се односи на радну способност запосленог и његово понашање у складу са законом којим се уређује рад и општим актима који се примењују код Наручиоца, као и из других разлога у складу са законом којим се уређује рад) о томе, у писаној форми обавештава Агенцију.

Наручилац је дужан да о околностима из става 1. овог члана обавести Агенцију и приложи све потребне доказе за утврђивање околности које представљају основ за отказ.

Лица код којих је уочена неправилност у раду не може више бити ангажовано за обављање послова код Наручиоца.

За накнаду штете у случају незаконитог отказа, Наручилац и Агенција су солидарно одговорни.

**Члан 15.**

У случају да овлашћена лица Наручиоца утврде да поједини Уступљени запослени несавесно и немарно врше послове за које су ангажовани, Наручилац има право да од Агенције захтева замену тих лица, а Агенција је у обавези да Наручиоцу обезбеди друге извршиоце најкасније у року од 1 (једног) дана, од пријема захтева Наручиоца.

Под несавесним и немарним извршењем послова сматраће се када Уступљени запослени несавесно и немарно извршавају послове на којима су ангажовани, као и када не поступају у складу са упутствима за рад и инструкцијама које добију од Наручиоца, односно руководилаца огранизацион целине у оквиру које се обављају послови и правила о раду, реду и дисциплини који важе код Наручиоца..

**НАКНАДА ШТЕТЕ И ПОВРЕДА НА РАДУ**

**Члан 16.**

Уколико услуге не буду пружене у свему према понуди и одредбама Уговора или наступи штета изазвана непажњом уступљених запослених, Наручилац може тражити накнаду штете као и трошкова

Уступљени запослени одговоран је за штету коју је на раду или у вези с радом, намерно или крајњом непажњом, проузроковао Наручиоцу, у складу са законом којим се уређује рад.

Уступљени запослени који је на раду или у вези са радом код Наручиоца намерно или крајњом непажњом проузроковао штету трећем лицу, а коју је накнадио Наручилац, дужан је да Наручиоцу накнади износ исплаћене штете

**Члан 17.**

Ако уступљени запослени претрпи штету на раду или у вези са радом, Наручилац је дужан да му накнади штету, у складу са законом којим се уређује рад и у складу са својим актима и спроведе поступак у складу са Законом о безбедности и здрављу на раду , Законом о агенцијском запошљавању и припреми и пошаље све информације о повреди ангажованог лица Агенцији.

Наручилац прихвата одговорност у случају не поступања у складу са Законом о безбедности и здрављу на раду

Агенција може, у складу са захтевом Наручиоца, да исплати износ који одреди Наручилац за накнаду штете запосленом и да исти рефундира,односно фактурише Наручиоцу у складу са датумом и начином фактурисања свих других месечних трошкова без обрачунавања провизије на тај износ.

Агенција је дужна да, осигура уступљене запослене за случај повреде на раду и професионалног обољења у складу са законом.

**Члан 18.**

Наручилац се обавезује да ангажованим лицима обезбеди дневни и недељни одмор, и сва друга права под истим условима као и за своје раднике, у складу са законом.

**Члан 19.**

Агенција се обавезује да Наручиоцу уз потписан уговор или приликом закључења уговора достави:

**-**БЛАНКО МЕНИЦУ као средство обезбеђења за добро извршење посла, потписану и оверену, са меничним овлашћењем у висини од 10% од укупне вредности уговора без ПДВ.

Рок важења менице је 10 (десет) дана дужи од истека рока за коначно извршење посла, након чега ће, на писани захтев, бити враћена Агенцији.

Уз одговарајућу меницу Агенција је дужан да достави и следећа документа:

* прописно сачињено, потписано и оверено овлашћење Наручиоцу за попуњавање и подношење одговарајуће менице надлежној банци у циљу наплате (менично овлашћење),
* фотокопију Картона депонованих потписа,
* фотокопију ОП обрасца (обрасца са навођењем лица овлашћених за заступање Агенцијаа),
* фотокопију захтева за регистрацију менице, овереног од стране пословне банке

Наручилац задржава право да наплати меницу за добро извршење посла у свим ситуацијама када Агенција не поштује све уговорне обавезе на начин и у року који је предвиђен уговором или ако не закључи појединачни уговор (наруџбеницу) на основу уговора.

**Члан 20.**

Све што није предвиђено овим уговором, примењиваће се одредбе Закона о агенцијском запошљавању, Закона о облигационим односима

**Члан 21.**

Овај уговор се може изменити путем Анекса а у циљу усклађивања са актуелним прописима о агенцијском запошљавању који наступе у току трајања уговора или неких других прописа.

**Члан 22.**

Све евентуалне спорове који настану у вези са извршавањем овог оквирног споразума уговорне стране решаваће споразумно.

У случају да се спор не може решити споразумно, надлежан је Привредни суд у Краљеву.

**Члан 23.**

Овај уговор почиње да се примењује од дана његовог потписивања и предаје наручиоцу средства обезбеђења из чл. 9. овог уговора и има важност за период од 4 месеци од дана закључења.

Утрошком средстава Наручиоца за предметне услуге из члана 3. став 1) овог уговора пре истека рока из става 1. овог члана, овај уговор престаје да важи.

Овај уговор састављен је у 6 (шест) истоветних примерака, од којих .4 (четри) задржава наручилац а 2 (два) Агенција

|  |  |
| --- | --- |
| ЗА НАРУЧИОЦА | ЗА АГЕНЦИЈУ |
| Директор предузећа |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

***Напомена***: Модел уговора понуђач мора да попуни, парафира све стране, овери печатом и потпише, чиме потврђује да прихвата елементе модела уговора.